b'\n_START_ARTICLE_\nLothar II av Italia\n_START_SECTION_\nBakgrunn\n_START_PARAGRAPH_\nHan var oppkalt etter sin oldefar Lothar II, konge av Lotharingia.\n_START_SECTION_\nMedregent\n_START_PARAGRAPH_\nFra 931 regjerte han sammen sin far Hugo av Italia, greve av Arles og konge av Italia fra 926._NEWLINE_Hugo fikk etter hvert mektige fiender i den italienske adelen. Berengar II av Italia (ogs\xc3\xa5 kjent som Berengar av Ivrea), som hadde alliert seg med den tyske kong Otto I, dro med en tyskst\xc3\xb8ttet h\xc3\xa6r mot Hugo og jaget han ut av Italia i 947.\n_START_SECTION_\nKonge\n_START_PARAGRAPH_\nHugo d\xc3\xb8de i 948; da ble Lothar II enekonge. Lothar hadde i 947 giftet seg med Adelheid av Italia. De fikk en datter, Emma, i 948. Hun ble i 966 gift med kong Lothar av Frankrike. _NEWLINE_Lothars makt og myndighet i Italia var nominell. Fra adelen gjennomf\xc3\xb8rte sin fremgangsrike oppstand i 945, da Hugo ble tvunget i eksil, var det Berengar av Ivrea som hadde all makt i sine hender. gar,_NEWLINE_Lothar II d\xc3\xb8de i 950 i Torino, sannsynligvis forgiftet av eller p\xc3\xa5 oppdrag av Berengar av Ivrea. Etter Lothars d\xc3\xb8d ble enken Adelheid tatt til fange og holdt fanget p\xc3\xa5 slottet Canossa av Berengar som utropte seg selv til konge med sin s\xc3\xb8nn, Adalbert som medregent. For \xc3\xa5 befeste sin makt i Lombardia pr\xc3\xb8vde han \xc3\xa5 tvinge enken til \xc3\xa5 gifte seg med Adalbert. Berengar ble i 951 sl\xc3\xa5tt av den tyske kong Otto I som befridde Adelheid, giftet seg med henne og tok tittelen konge av Italia i tillegg til sin tyske kongetittel. Han ble senere ogs\xc3\xa5 kronet til keiser av Det tysk-romerske rike.\n_START_SECTION_\nKilder\n_START_PARAGRAPH_\nLothar figurerer s\xc3\xa5 vidt det er i Adelaidas vitan forfattet av Hroswitha av Gandersheim.'